10. การควบคุมภายใน

บริษัทฯได้ให้ความสำคัญในแนวทางที่จะสร้างมาตรฐานการปฏิบัติงานในองค์กรให้เป็นที่ยอมรับ
และเชื่อถือต่อผู้ถือหุ้นนักลงทุน หน่วยงานราชการ องค์กรธุรกิจ และสถาบันการเงินต่างๆ
มีกระบวนการควบคุมภายในที่จะทำให้ระบบการทำงานมีความถูกต้อง รวดเร็ว โปร่งใส
ตรวจสอบได้ และสอดคล้องกับกระแสการเปลี่ยนแปลงของโลกธุรกิจ
ซึ่งสอดคล้องกับนโยบายของตลาดหลักทรัพย์แห่งประเทศไทยที่จะส่งเสริมให้บริษัทจดทะเบียนเสริมสร้างระบบการบริหาร
และกำกับองค์กรที่ดี (Good Corporate Governance)ให้มีความเข้มแข็งและเป็นสากล
กำหนดให้มีคณะกรรมการตรวจสอบ (Audit Committee)จำนวน 3 ท่าน
โดยประธานกรรมการตรวจสอบ และกรรมการตรวจสอบ มีวาระดำเนินการคราวละ 4 ปี และ 2
ปี ตามลำดับ ซึ่งบริษัทฯ
ได้จัดตั้งหน่วยงานตรวจสอบภายในซึ่งขึ้นตรงต่อคณะกรรมการบริษัทมาตั้งแต่ปลายปี 2542
จนถึงปัจจุบัน

จากสภาพธุรกิจปัจจุบันเป็นภาวะของความยากลำบากในการควบคุมความเสี่ยงและความไม่แน่นอนในการดำเนินธุรกิจสูงพร้อมกับสภาพการแข่งขันของอุตสาหกรรมโดยตรงและโดยอ้อมของบริษัทมีการเปลี่ยนแปลงรวดเร็วมากขึ้นมาเป็นลำดับ
จนทำให้มีหลายผลิตภัณฑ์ของบริษัทไม่สามารถเพิ่มยอดขาย ทำกำไร
จนบางผลิตภัณฑ์อาจไม่สามารถทำรายได้ต่อไปได้ ซึ่งบริษัทได้ทำงานหนักในการหารายได้มาทดแทน
ทำให้องค์กรต้องทุ่มเททั้งเวลา งบประมาณ และบุคลากร
ทั้งในระดับผู้บริหารและพนักงานในการหารายได้ไปพร้อมกับการพัฒนาระบบงานและงานการควบคุมภายใน
และในขณะเดียวกันก็พยายามเชื่อมโยงการไหลเลื่อนของการดำเนินงานปกติขององค์กรในทุกช่วงให้สื่อเข้าถึงกับงานการประเมินความเสี่ยงขององค์กรในทุกๆด้านเท่าที่จะทำได้
เช่น
การมุ่งเน้นการจัดทำแผนงานประจำปีให้ชัดเจนสามารถใช้เป็นตัวชี้วัดผลการดำเนินงานในแต่ละแผนก
แต่ละตัวบุคคลเพื่อที่จะกำหนดระดับผลตอบแทนให้ตามผลงานที่เกิดขึ้นได้เพื่อประโยชน์ในการควบคุมและสอบทานการดำเนินงานตามภารกิจที่ได้รับมอบหมายได้ในระดับหนึ่ง
ฯลฯ เป็นต้น

คณะกรรมการตรวจสอบ

คณะกรรมการตรวจสอบ ได้ร่วมกิจการตามหน้าที่และความรับผิดชอบโดยสรุปคือ

1.  ร่วมประชุมการซักซ้อมและวางแผนงานตรวจสอบบัญชีบริษัทระหว่างฝ่ายบัญชีและผู้ตรวจสอบบัญชีบริษัท
    โดยได้แลกเปลี่ยน
    ชี้แจงประเด็นในการเร่งรัดให้มีการร่วมมือกันตามกรอบเวลาและข้อจำกัดที่มีอยู่
    โดยจะมีประเด็นที่รวมกันปรับปรุงให้ดีขึ้น

2.  ร่วมประชุมและสอบถามฝ่ายบริหารในการสอบทานความมีประสิทธิผลในด้านสภาพแวดล้อมของการควบคุม
    กระบวนการประเมินความเสี่ยง กิจกรรมควบคุม ระบบสารสนเทศและการสื่อสารข้อมูล
    และระบบการติดตามและประเมินผล
    ซึ่งฝ่ายจัดการชี้แจงและแลกเปลี่ยนความเห็นโดยได้ปฏิบัติตามควรแล้ว
    และจะเร่งรัดให้มีความคืบหน้ามากขึ้นตามลำดับต่อไป

3.  ร่วมสอบทานงบการเงินประจำปี 2547 ของบริษัทฯ ก่อนเสนอต่อที่ประชุมคณะกรรมการบริษัท
    และก่อนนำส่งตลาดหลักทรัพย์แห่งประเทศไทย

4.  คณะกรรมการตรวจสอบได้เสนอต่อคณะกรรมการบริษัท
    เพื่อขออนุมัติต่อที่ประชุมใหญ่สามัญผู้ถือหุ้นประจำปี 2547 เพื่อให้แต่งตั้งสำนักงานสอบบัญชี เอ
    เอ็ม ที แอสโซซิเอท เป็นผู้สอบบัญชีของบริษัท
    โดยเสนอค่าสอบบัญชีประจำปีเป็นจำนวนเงินไม่เกิน 370,000 บาท

จากการร่วมทำงานมีประเด็นสำคัญที่ได้แนะนำและหารือมีดังนี้

1.  การกระจายรายย่อยให้เป็นไปตามข้อกำหนด รวมถึงการพิจารณาเปลี่ยนแปลงมูลค่าหุ้นฯ
    โดยมีเป้าหมายสุดท้าย คือการเพิ่มปริมาณซื้อขายในตลาดหลักทรัพย์ให้มากขึ้น

2.  ความพร้อมและเพียงพอในการเปิดเผยข้อมูล

3.  การกำหนดกรอบอำนาจการจัดการ

4.  การกำหนดเป้าหมาย จัดทำแผนธุรกิจและการประเมินผลในทุกระดับ

5.  ความเหมาะสมของการกระจายที่ตั้งของหน่วยธุรกิจ

6.  การสนับสนุนบริษัทให้มีความพร้อมในแนวทางการกำกับดูแลกิจการที่ดี

7.  การใช้ประโยชน์จากการเป็นบริษัทจดทะเบียนในตลาดหลักทรัพย์แห่งประเทศไทยอย่างจริงจังเช่น
    การระดมทุนจากประชาชนทั่วไป การสร้างความนิยมในสินค้าและบริการต่อนักลงทุน ฯลฯ
    เป็นต้น

8.  การกำหนดกรอบนโยบายสำคัญเช่น การตั้งสำรองหนี้สูญฯและการตั้งสำรองสินค้าเสื่อมมูลค่า
    ฯลฯ เป็นต้น

ในการทำงานนอกจากประชุมกับคณะกรรมการบริษัทแล้ว ได้เข้าติดตาม สอบทาน
กำหนดประเด็นที่มีความสำคัญเป็นหัวข้อเพื่อเป็นประโยชน์ในการพิจารณาร่วมกันระหว่างคณะกรรมการบริษัท
คณะกรรมการตรวจสอบ ผู้บริหาร พนักงาน ผู้สอบบัญชี ซึ่งนอกจากมีการจัดประชุมร่วมกันบ้างแล้ว
ก็ได้เข้าสังเกตการณ์ในกิจการไม่น้อยกว่าเดือนละครั้งรวมทั้งมีการหารือระหว่างบุคคลที่เกี่ยวข้อง
เพื่อทบทวนและหารือร่วมกันในการสรุปความคืบหน้า ติดตามการดำเนินการ
และกำหนดกรอบแผนงานการดำเนินการต่อไป
โดยกรอบการทำงานจะเป็นไปตามหลักการกำกับดูแลกิจการที่ดีจำนวน 15 ข้อ
ตามแนวทางตลาดหลักทรัพย์แห่งประเทศไทย

ความเห็นของผู้สอบบัญชีเกี่ยวกับความเพียงพอและการปฏิบัติด้านการควบคุมภายใน

ตามผลการศึกษาและประเมินผลระบบการควบคุมภายในของบริษัทฯ
เท่าที่เห็นว่าจำเป็นเพื่อประเมินผลตามมาตรฐานการสอบบัญชีที่รับรองทั่วไป
การประเมินผลดังกล่าวมีวัตถุประสงค์เพื่อให้ทราบว่าอาจเชื่อถือระบบการควบคุมภายในได้เพียงใด
ในการกำหนดวิธีการตรวจสอบที่จำเป็นแก่การเสนอความเห็นต่องบการเงินและเพื่อเป็นเครื่องช่วยในการวางแผนและปฏิบัติการตรวจสอบงบการเงิน
ภายในขอบเขตของการศึกษาและประเมินผลระบบการควบคุมภายในดังกล่าว
เชื่อว่าบริษัทฯมีระบบการควบคุมภายในที่เพียงพอสำหรับการตรวจสอบบัญชีตามวัตถุประสงค์ดังกล่าว

สัญญาการจัดการ

  -ไม่มี-